*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*161. számú előterjesztés*

Bátaszék Város Önkormányzat Képviselő-testületének 2023. augusztus 30-án

15 órakor megtartandó ülésére

Javaslat a 2023. évi Bátaszéki Bornapok rendezvényhez kötődő szponzori és reklámtevékenység ellátására szóló alvállalkozói szerződés megkötésére

|  |
| --- |
| **Előterjesztő:** dr. Bozsolik Róbert polgármester  **Készítette** :Tóthné Lelkes Erika pénzügyi irodavezető    **Törvényességi ellenőrzést végezte:** dr. Firle-Paksi Anna aljegyző  **Tárgyalja:**  PG Bizottság 2023.08.29. |

**Tisztelt Képviselő-testület!**

Bátaszék Város Önkormányzata 2023. évben szeptember 8-10. napja közötti időtartamban VI. alkalommal rendezi meg a Bátaszéki Bornapokat.

E nagyszabású rendezvény kiadásainak fedezetére ez évben sikerült jelentős összegű külső forrást bevonni, a sikeres tárgyalások eredményeként 19 szervezettel kötött önkormányzatunk szponzori, és reklámszerződést, illetve támogatásra szóló megállapodást.

**Összesen 7 736 613 Ft + 2 088 886 Ft ÁFA, összesen 9 825 499 Ft fedezet képződik e jogcímen, mely nagymértékben segíti a megvalósítást**.

A hivatkozott szerződésekben, megállapodásokban vállaltuk, hogy a rendezvényen a Megbízót, mint az esemény támogatóját megemlítjük, népszerűsítjük a tevékenységét; a rendezvényről szóló kiadványokon feltüntetjük a nevét, logóját. Vállaltuk továbbá, hogy a rendezvény helyszínén az általuk biztosított molinó, egyéb reklámfelirat elhelyezéséről gondoskodunk.

**A támogatási szerződések is tartalmazzák, hogy a rendezvényszervezéssel kapcsolatos feladatokat – beleértve az előzőekben részletezett tevékenységeket is - önkormányzatunk a kizárólagos tulajdonában álló Bátaszékért Marketing Nonprofit Kft. útján látja el, így az önkormányzat közbenjárása útján megteremtett fedezetet szükséges részükre átadni.** Javaslom, hogy a reklámozási, szponzorálási feladatok ellátására alvállalkozói szerződés kerüljön megkötésre a Bátaszékért Nonprofit Kft.-vel.7 736 613 Ft + ÁFA, bruttó 9 825 499 Ft összeggel. (1. sz. melléklet)

**Határozati javaslat:**

**a 2023. évi Bátaszéki Bornapok rendezvényhez kötőtő szponzori és reklámtevékenység ellátásra vonatkozó alvállalkozói szerződés megkötésére**

Bátaszék Város Önkormányzata Képviselő-testülete

1. egyetért azzal, hogy a 2023. évi Bátaszéki Bornapok rendezvényhez kötődő szponzori és reklámtevékenység ellátása érdekében nettó 7 736 613 F t + 2 088 886 Ft ÁFA, összesen 9 825 499 Ft összegű alvállalkozói szerződés kerüljön megkötésre a Bátaszékért Marketing Nonprofit Kft.-vel;
2. felhatalmazza a város polgármesterét a szerződés aláírására.

*Határidő:* 2023. augusztus 31.

*Felelős*: Dr. Bozsolik Róbert polgármester

(szerződés aláírásáért)

Dr. Firle-Paksi Anna aljegyző

(a határozat megküldéséért)

*Határozatról értesül*: Bátaszékért Marketing Nonprofif Kft.

Bátaszéki KÖH pénzügyi iroda

irattár